als_Latn dik_Latn sag_Latn
Mbrëmjen e djeshme, gjatë ndarjes së çmimeve Oscar, pakkujt mund t’i ketë shpëtuar sjellja e çuditshme e aktorit John Travolta. Vitin e kaluar, të gjithë u tallën me gafën e tij gjatë shqiptimit të emrit të artistes Idina Manzel (që ai e quajti Adela Dazeem) dhe këtë vit, ai ishte në skenë sërish pranë saj. Për të treguar se kësaj radhe ai e kishte mësuar emrin e saj, Travolta e shqiptoi atë duke e kapur artisten nga fytyra në një mënyrë të çuditshme.
Më pas gjatë mbrëmjes ai është pikasur nga një përdorues i Twitter duke i ngulur sytë aktorit Benedict Cumberbatch i cili duket i përqëndruar tek shfaqja. Ai madje është fotografuar edhe duke puthur aktoren Scarlet Johansson e cila duket se nuk e priste fare një gjë të tillë. Travolta ka vendosur dorën mbi barkun e saj duke u afruar në një mënyrë tepër të sikletshme. Çfarë pate John?
Burimi: Glamour
als_Latn als_Latn als_Latn